b"\n_START_ARTICLE_\nLego Star Wars: The Video Game\n_START_SECTION_\nPovzetek\n_START_PARAGRAPH_\nZgodba v Lego Star Wars: The Videogame je kljub manj\xc5\xa1im razlikam zelo podobna tisti v prvi trilogiji sage Star Wars. Scene v filmu, ki ne vklju\xc4\x8dujejo veliko akcije, so v igri le be\xc5\xbeno prikazane, ali pa so povsem prezrte. Scene so spremenjene tudi zato, da bi bile bolj sme\xc5\xa1ne._NEWLINE_Igra je bila izdana pred zadnjo posneto epizodo vojne zvezd: Sithovo Ma\xc5\xa1\xc4\x8devanje (Revenge of the Sith), kar je bila verjetno marketin\xc5\xa1ka poteza, saj je v igri predstavljena osnovna zgodba tega filma. Da pa ne bi pokvarili u\xc5\xbeitka ob gledanju filma, je ve\xc4\x8dina kritikov na to opozorila.\n_START_SECTION_\nLiki\n_START_PARAGRAPH_\nLego Star Wars dovoljuje igranje 56 razli\xc4\x8dnih likov. Liki so zmodelirani kot resni\xc4\x8dne minifigure Lego (ampak imajo veliko ve\xc4\x8djo gibljivost) in ko umrejo, razpadejo na dele lego, ki jih sestavljajo. Med liki, vklju\xc4\x8denimi v igro, je velika pestrost. Odklepati jih je mogo\xc4\x8de s kon\xc4\x8devanjem stopenj ali z nakupom v lokalu \xc2\xbbDexter's Diner\xc2\xab. Razli\xc4\x8dni liki imajo razli\xc4\x8dne sposobnosti. Kot primer, Jedi lahko izvede dvojni skok, uporablja svetlobne me\xc4\x8de in nadzira Silo, s katero lahko aktivira ali dviga nekatere objekte Lego ali pa pokon\xc4\x8da dolo\xc4\x8dene naspronike. Jar-Jar Binks, Greviosuva telesna stra\xc5\xbea in General Grevious lahko ska\xc4\x8dejo vi\xc5\xa1je, kar jim omogo\xc4\x8da prehod drugim likom nedosegljivih predelov. Liki s strelnimi oro\xc5\xbeji imajo sposobnost uporabljati kavelj, s katerim se lahko povzpnejo na drugim nedosegljive predele. Droidi se zaradi njihove neoboro\xc5\xbeenosti lahko potikajo po stopnjah ne da bi bili napadeni s strani nasprotnih likov; protokolni in astro droidi lahko tudi odpirajo dolo\xc4\x8dena vrata, asto droidi lahko tudi onesposabljajo sovra\xc5\xbenike, ki so droidi. Vsak lik, z izjemo PK Droida, Gonk Droida in Kanclerja Palpatina, ima posebne sposobnosti._NEWLINE_Odklenjene like lahko igrate tudi v nadaljevanju igre: Lego Star Wars: The Original Trilogy s pomo\xc4\x8djo dodatka imenovanega \xc2\xbbuse old save\xc2\xab, ki stane 250,000\xc2\xa0\xc2\xbbLego \xc4\x8depkov\xc2\xab._NEWLINE_Ker Lego Star Wars: The Videogame temelji na prvih treh filmih Star wars sage Luke Skywalker, Han Solo, Jawa in ostali liki iz originalne trilogije niso prikazani. Kakorkoli, \xc4\x8de dokon\xc4\x8date zadnji, bonus stopnjo iz \xc4\x8detrte epitode se v va\xc5\xa1 seznam igralnih likov takoj dodata Darth Vader in stormtrooper, upornik (rebel) in Princesa Leia pa postaneta na voljo v trgovini  v \xc2\xbbDexter's Diner\xc2\xab.\n_START_SECTION_\nFree Play\n_START_PARAGRAPH_\nVe\xc4\x8dino stopenj v Lego Star Wars: The Video Game lahko potem, ko stopnjo do konca odigrate v \xc2\xbbStory\xc2\xab\xc2\xa0na\xc4\x8dinu igrate v \xc2\xbbFree Play\xc2\xab\xc2\xa0na\xc4\x8dinu. \xc2\xbbFree Play\xc2\xab\xc2\xa0je na\xc4\x8din, ki omogo\xc4\x8da igranje stopnje s katerimkoli izbranim do tedaj odklenjenim likom, kar \xc2\xbbStory\xc2\xab\xc2\xa0na\xc4\x8din onemogo\xc4\x8da, saj lahko v slednjem igrate le z vnaprej dolo\xc4\x8denimi karakterji, ki nastopajo v stopnji. \xc2\xbbFree Play\xc2\xab\xc2\xa0omogo\xc4\x8da tudi dostop do obmo\xc4\x8dij, ki so bila med prvim igranjem nedosegljiva, saj boste lahko igrali na primer lika, ki lahko sko\xc4\x8di vi\xc5\xa1je (katerega v \xc2\xbbStory\xc2\xab\xc2\xa0na\xc4\x8dinu niste imeli na voljo), in z njim sko\xc4\x8dili na med prvim igranjem nedosegljivo polico. Stopnje, v katerih igrate v vozilih, ni mogo\xc4\x8de igrati v \xc2\xbbFree Play\xc2\xab\xc2\xa0na\xc4\x8dinu, so pa lahko, kot vse druge, zopet v \xc2\xbbStory\xc2\xab\xc2\xa0na\xc4\x8dinu.\n_START_SECTION_\nDexter's Diner\n_START_PARAGRAPH_\n\xc2\xabDexter's Diner\xc2\xab\xc2\xa0je obmo\xc4\x8dje, kjer igralec dolo\xc4\x8da, katero stopnjo bo odigral ali pa vstopi v \xc2\xbbparkiri\xc5\xa1\xc4\x8de\xc2\xab\xc2\xa0kjer si lahko ogleda vozila. Dele teh vozil lahko najde med stopnjami s pobiranjem \xc2\xbbminikit\xc2\xab-ov Na parkiri\xc5\xa1\xc4\x8du se pogosto odvijajo tudi boji med dobrimi in zlobnimi liki, ki se potem, ko jih dodate v listo igralnih likov, sprehajajo po \xc2\xbbDexter's Diner\xc2\xab. Pri prodajnem pultu v \xc2\xbbDexter's Diner\xc2\xab\xc2\xa0igralec z Lego \xc4\x8depki kupuje odklenjene bonuse, like in namige.\n_START_SECTION_\nRazli\xc4\x8dica za GameBoy\n_START_PARAGRAPH_\nRazli\xc4\x8dica igre za Game Boy Advance (GBA) ima z ostalimi verzijami nekaj razlik (predvsem zaradi prenosljivosti). Igralnih likov je manj (samo 15, brez uporabe goljufij), lego \xc4\x8depki so manj vredni (siv Lego \xc4\x8depek je vreden 1, moder 5 in rumen 10), manj stopenj, ni dvoigralskega na\xc4\x8dina in sestavlja mirnej\xc5\xa1i okvir kot razli\xc4\x8dice za doma\xc4\x8de konzole._NEWLINE_Vsi liki s svetlobnimi me\xc4\x8di so sposobni odbiti izstrelke (pod pogojem, da je izstrelek namenjen njim) in vsak lik ima svoj na\xc4\x8din odbijanja in napadanja. So tudi edini, ki imajo sposobnost uporabljanja Sile, da rokujejo z razstavljenimi policami in stikali. V ostalih razli\xc4\x8dicah igre lahko Jediji lahko odbijejo izstrelke le, \xc4\x8de jih sovra\xc5\xbenik izstreli naravnost pred njih, ne pa tudi, \xc4\x8de jih izstreli v jedijev hrbet ali bok. Na GameBoy razli\xc4\x8dici lahko liki s strelnim oro\xc5\xbejem lahko izstrelek izstrelijo z dalj\xc5\xa1im dr\xc5\xbeanjem gumba, zaradi \xc4\x8desar je izstrelek mo\xc4\x8dnej\xc5\xa1i in lahko ubije ve\xc4\x8d sovra\xc5\xbenikov naenkrat, jediji pa nimajo mo\xc5\xbenosti odbijanja izstrelkov.\n_START_SECTION_\nSistemske zahteve\n_START_PARAGRAPH_\noperacijski sistem: Windows 2000/XP, Procesor: PIII 1 GHz, RAM: 256 MB, Trdi disk: 500 MB prostora, Grafi\xc4\x8dna kartica: 32 MB, Zvo\xc4\x8dna kartica, zdru\xc5\xbeljiva z DirectX 9, CD-ROM pogon."